als_Latn dik_Latn sag_Latn
Para disa muajsh u prezantua aplikacioni që zgjidhte problemet matematikore në distancë, thjesht duke përdorur kamerën e telefonit. Aplikacioni i quajtur PhotoMath ishte në dispozicion vetëm për platformat iOS dhe Windows Phone. Tani edhe përdoruesit e pajisjeve Android do të kenë mundësi të përjetojnë të njëjtën eksperiencë, që krijuesi i aplikacionit, MicroBlink, e quan “aplikacioni më i mirë deri tani.”
Përdoruesit e aplikacionit PhotoMath mund të zgjidhin probleme matematikore në çdo copë letre ose libri thjesht duke i bërë foto atyre dhe do të shfaqet menjëherë përgjigja e saktë. Aplikacioni i zgjidh problemet matematikore me numrat dhjetorë dhe fraksionet, shprehjet aritmetike, fuqitë dhe rrënjët, si dhe ekuacione të thjeshta.
PhotoMath është shkarkuar deri tani mbi 11 milionë herë në pajisjet iOS dhe Windows Phone, dhe është përdorur për të zgjidhur mbi 8 milionë ekuacione vetëm në muajin janar. PhotoMath funksionon vetëm në pajisjet që operojnë me sistemin Android 4.1 ose një version më të ri, si dhe tek pajisjet që kanë kamerë me vetë-fokusim. Aplikacioni mund të gjendet në App Store, Windows Phone Store, dhe për përdoruesit e Android-it është Google Play.
(Herë të lexuara: 146)
als_Latn als_Latn als_Latn als_Latn